|  |  |
| --- | --- |
|  |  |
|  |  |

Budapest Főváros VIII. kerület Helyi Választási Bizottság a 210/2014. (IX.16.) sz. határozatával 4 igen 3 nem szavazattal a következő határozatot hozta:

**Budapest VIII. kerület helyi Választási Bizottságának  
210/2014. (IX.16.) számú határozata**

Budapest VIII. kerület Helyi Választási Bizottsága BORSOS GÁBOR a(z) EGYÜTT - A KORSZAKVÁLTÓK PÁRTJA (székhely: 1123 BUDAPEST 12 ALKOTÁS UTCA 17-1.9., bírósági nyilvántartásba-vételi szám: 15146), PÁRBESZÉD MAGYARORSZÁGÉRT PÁRT (székhely: 1.052 BUDAPEST 05 PÁRIZSI UTCA 6/B. 6/1., bírósági nyilvántartásba-vételi szám: 15182) egyéni választókerületi jelöltje ügyében eljárva, a helyi önkormányzati képviselők és polgármesterek választásán az ajánlóívek átadására vonatkozó törvényi kötelezettség megszegése miatt kiszabandó bírság tárgyában meghozta a következő

**határozatot:**

Budapest VIII. kerület Helyi Választási Bizottsága megállapítja, hogy a(z) EGYÜTT - A KORSZAKVÁLTÓK PÁRTJA; PÁRBESZÉD MAGYARORSZÁGÉRT PÁRT jelölő szervezet megsértette a választási eljárásról szóló 2013. évi XXXVI. törvény (a továbbiakban: Ve.) 124. § (2) bekezdésében foglalt rendelkezését azzal, hogy 1 darab ajánlóívet nem adott át a helyi választási irodának a jelölt bejelentésére rendelkezésre álló határidőben.

Fent megállapított jogszabálysértés miatt Budapest VIII. kerület Helyi Választási Bizottsága a(z) EGYÜTT – A KORSZAKVÁLTÓK PÁRTJA; PÁRBESZÉD MAGYARORSZÁGÉRT PÁRT jelölő szervezetet 10 000 Ft, azaz Tízezer forint összegű bírság megfizetésére kötelezi.

A bírság összegének megfizetését átutalással kell teljesíteni a Nemzeti Választási Iroda 10032000-00333616-00000000 számú bankszámlaszámára jelen határozat jogerőre emelkedésétől számított 15 napon belül. A közlemény rovatban fel kell tüntetni a bírságazonosító számot: V140022765. A bírság - annak meg nem fizetése esetén -- adók módjára behajtandó köztartozásnak minősül, amelyet a Nemzeti Választási Iroda megkeresésére az állami adóhatóság szed be.

A határozat ellen - jogszabálysértésre hivatkozva -- a központi névjegyzékben szereplő választópolgár, az ügyben érintett természetes és jogi személy, jogi személyiség nélküli szervezet személyesen, levélben, faxon vagy elektronikus dokumentumként a Fővárosi Választási Bizottságnak címzett fellebbezést nyújthat be Budapest VIII, kerület Helyi Választási Bizottságánál (székhely: 1082 Budapest, VIII. Baross u. 63-67.; e-mail: valasztas@jozsefvaros.hu, fax: 459-2215). A fellebbezést úgy kell benyújtani, hogy az legkésőbb e határozat meghozatalától számított harmadik napon, azaz 2014. szeptember 19-én 16.00 óráig megérkezzen. A fellebbezésnek tartalmaznia kell a jogszabálysértésre hivatkozást, a kérelem benyújtójának nevét, lakcímét (székhelyét) és - ha a lakcímétől (székhelyétől) eltér - postai értesítési címét, valamint a kérelem benyújtójának személyi azonosítóját vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja továbbá a benyújtójának faxszámát vagy elektronikus levélcímét. A jogorvoslati eljárás illetékmentes.

**Indokolás  
I.**

A(z) EGYÜTT - A KORSZAKVÁLTÓK PÁRTJA; PÁRBESZÉD MAGYARORSZÁGÉRT PÁRT jelölő szervezet a helyi önkormányzati képviselők és polgármesterek választásán, valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 4/2014. (VII. 24.) IM rendelet (a továbbiakban: IM rendelet) által előírt A4 jelű formanyomtatványon 20 darab ajánlóívet igényelt BORSOS GÁBOR jelölt számára a Budapest VIII. kerületi Helyi Választási Irodától. A(z) EGYÜTT - A KORSZAKVÁLTÓK PÁRTJA; PÁRBESZÉD MAGYARORSZÁGÉRT PÁRT jelölő szervezet az általa igényelt valamennyi ajánlóívet átvette.

A(z) EGYÜTT - A KORSZAKVÁLTÓK PÁRTJA; PÁRBESZÉD MAGYARORSZÁGÉRT PÁRT jelölő szervezet az ajánlóívek leadására vonatkozó átadás-átvételi jegyzőkönyv tanúsága szerint 2014. 09.09-én 16.00 óráig 1 darab ajánlást tartalmazó ajánlóívet adott át a Budapest VIII. kerületi Helyi Választási Iroda részére. Az ajánlóív tartalmazta 1 választópolgár nevét, személyazonosítóját, anyja nevét, irányítószámát és a település megnevezését, a Helyi Választási Bizottság úgy ítélte meg, hogy az adattartalom ajánlásnak tekintendő a Ve. 122. § (2)bekezdése alapján.

**II.**

A Ve. 124. § (2) bekezdése szerint "a független jelöltként indulni szándékozó választópolgár, illetve a jelöltet állítani szándékozó jelölő szervezet a rendelkezésére bocsátott összes ajánlóívet köteles átadni a választási irodának a jelölt bejelentésére rendelkezésre álló határidőben. E kötelezettség elmulasztása esetén a jelölt nyilvántartásba vételére illetékes választási bizottság hivatalból eljárva bírságot szab ki. A bírság összege minden be nem nyújtott ajánlóív után tízezer forint."

Ugyanezen szakasz (3) bekezdése szerint "Nem szabható ki bírság a legkésőbb a (2) bekezdés szerinti határidő elteltét követő napon benyújtott, ajánlást nem tartalmazó ajánlóív után."

A Ve. a helyi önkormányzati képviselők és polgármesterek választására vonatkozó, 301. §-a szerint "A helyi önkormányzati képviselők és polgármesterek választásán e törvény I-XII. fejezetét az e fejezetben foglalt eltérésekkel kell alkalmazni."

A Ve. 307/G. § (1) bekezdése alapján "Az egyéni listás és az egyéni választókerületi jelöltet, a polgármesterjelöltet (...) legkésőbb a szavazást megelőző harmincnegyedik napon kell bejelenteni."

Fentiek alapján Budapest VIII. kerület Helyi Választási Bizottsága - a Ve. 124. § (2) bekezdésében foglalt jogkörében eljárva - a rendelkező részben foglaltak szerint döntött.

**III.**

A határozat a Ve. 124. § (2) és (3) bekezdésén, a 301. §-án, a 307/G. § (1) bekezdésén, az IM rendeleten, a jogorvoslatról szóló tájékoztatás a Ve. 223. §-án, 224. §-án, az illetékről szóló tájékoztatás az 1990. évi XCIII. törvény 33, § (2) bekezdés I. pontján alapul.

Budapest VIII. kerület, 2014. szeptember 16.

.dr. Galambos Károly  
a Helyi Választási Bizottság  
elnöke